[{"text_idx": "#000004", "text": "\u2018Siomedig\u2019: Cyngor a\u0302 gweithredu Llywodraeth Cymru."}, {"text_idx": "#000005", "text": "GOHIRIWYD gwneud penderfyniad ynghylch cynlluniau uchelgeisiol i ailddatblygu rhan helaeth o Borth Tywyn ar o\u0302l i Lywodraeth Cymru ymyrryd ar yr funud olaf."}, {"text_idx": "#000006", "text": "Roedd disgwyl i gyfarfod Pwyllgor Cynllunio Cyngor Sir Caerfyrddin heddiw ystyried chwech o geisiadau cynllunio \u2013 am hyd at 230 o breswylfeydd ar hen safle Grillo, am seilwaith ar gyfer y safle hwnnw, am ddatblygiad a\u0302 134 o dai ger hen safle Grillo, am godi Ysgol Gynradd Gymraeg fyddai a\u0302 lle i 330 o ddisgyblion a hynny oddi ar Deras Burrows, am ddatblygiad hamdden masnachol yn ardal Dwyrain Harbwr Porth Tywyn, ac am ardal gyflogaeth ger Teras Silver."}, {"text_idx": "#000008", "text": "Yna, fore heddiw, ychydig cyn i\u2019r Pwyllgor Cynllunio gyfarfod, cafodd Mr Bowen neges e-bost gan Lywodraeth Cymru a oedd yn gorchymyn i\u2019r awdurdod lleol roi rhybudd ffurfiol yn unol ag Erthygl 18 nad oedd mewn sefyllfa i gymeradwyo unrhyw un o\u2019r chwe chais, gan gynnwys y cais am ysgol."}, {"text_idx": "#000009", "text": "Dywedodd Mr Bowen wrth y Pwyllgor y gellid ystyried y ceisiadau ond, petai\u2019r Pwyllgor o\u2019u plaid, yr unig beth y gellid ei ddweud oedd bod bryd y Pwyllgor ar eu cymeradwyo. Y dewis arall oedd gohirio penderfynu ar y mater ac ymweld a\u0302\u2019r safle sef yr hyn y penderfynodd y Pwyllgor Cynllunio ei wneud."}, {"text_idx": "#000010", "text": "Bu\u2019r mater hwn yn destun sylw ers amser maith, ac mae mapiau Llywodraeth Cymru yn dangos bod yr ardal yn agored i lifogydd ar un adeg. Roedd y Cyngor Sir wedi herio hyn ond nid oedd modd newid y mapiau mewn pryd er mwyn cynnwys yr ardal yn y Cynllun Datblygu Lleol."}, {"text_idx": "#000011", "text": "Mae\u2019r Pwyllgor Cynllunio wedi penderfynu ysgrifennu at Lywodraeth Cymru i fynegi ei bryder ynghylch pa mor fyr oedd y rhybudd a gafwyd cyn y cyfarfod, ac mae\u2019n gofyn i\u2019r Aelod o\u2019r Bwrdd Gweithredol dros Adfywio a Hamdden ysgrifennu llythyr ar waha\u0302n ynghylch y mater."}, {"text_idx": "#000017", "text": "Explosion that swept through Conwy Marina could have been much more serious"}, {"text_idx": "#000018", "text": "Caerphilly Council pledges to build 1,000 affordable homes over next 10 years"}, {"text_idx": "#000020", "text": "Council pays over \u00a33m in subsidies due to shopping centre\u2019s vacant units"}, {"text_idx": "#000022", "text": "Haverfordwest betting shop plans on site of former Shaws the Drapers"}]